Adi Parashakti

Adi Parashakti (Sanskrit: आदि पराशक्ति, Ādi Parāśakti) is ’n term wat beteken oerenergie of oerkrag en dui op die opperste godin of goddelike moeder in Hindoeïsme. Daar word ook na die godin verwys as "Parama Shakti", "Adi Shakti", "Mahashakti" of net "Shakti". Shaktas glo Adi Parashakti is die opperwese, wat geopenbaar word as die driedubbele godin Saraswati, Lakshmi en Parvati. In Shaivisme word Parvati as haar primêre vorm beskou en in Vaishnavisme Lakshmi of Radha.

Etimologie
Adi Parashakti beteken "eerste opperste energie". आदि ādi beteken letterlik "begin". Shakti verwys na ’n krag wat bo die fisiese heelal verhewe is; die term self kom van die wortel शक् śak, "in staat wees".

Hindoeïsme
Buiten in die Shakta Puranas word die godin nooit "Adi Shakti" genoem nie. Geskrifte soos die Vedas praat van donker energie wat die hele heelal mettertyd ontbind. Baie geleerdes vergelyk die begrip Adi Shakti met die moderne ontdekkings donker energie, vakuumenergie en zero energie in wetenskap.

Sien ook
Shakti

Verwysings

Skakels

Hindoegodinne